أڤئلی بار نوم آخ د سال 1100 دیاری کئردە. آخ د سال 1283 صئلا شأر بییئن خوشە د دأس پاتئشا آلمان روٙدولف أڤأل گئرئت. د سالیا نئھاتئر ئی شأر یئ گئل د بأرجایا ئوتریش دئماتئری بی. د سال 1499 زایئشتی جأن سوٙڤابیان دوروست دئما دأرڤازە شأر آخ پیش ئوٙما، ئوٙسئ دوروس 25 سال نئھاتئر جأن کئشاڤأرزیا آلمانی رأسئس ڤئ شأر آخ و دأس آخئر ئی شأر رأت زیر نأخیز کئشاڤأرزیا جأنگئروٙ. یئ گئل جأن ھأنی د سال 1799 مینجا ئوتریش و ئمپراتوٙری فأرانسە د گات ناپئلون پیش ئوٙما. نئھا شئکئس حأردئن ئوتریش د جأن سئیومی یأکاگئریجا د سال 1805 زایئشتی آخ بی ڤئ یئ گئل د أندومیا گئرأند دوٙک بادئن و دأس آخر د سال 1871 زایئشتی أندوم ئمپئراتوٙری آلمان بی. نئھا جأن جأھوٙن دویوم ئی شأر بی ڤئ یئ گئل د شأریا ڤولاتچە بادئن ڤئرتئمبئرگ ڤولات آلمان.